CELEX: 32020R1190
Language: lt
Date: 2020-08-11 00:00:00
Title: Komisijos įgyvendinimo reglamentas (ES) 2020/1190 2020 m. rugpjūčio 11 d. kuriuo ištaisomas Įgyvendinimo reglamentas (ES) 2015/983 dėl Europos profesinės kortelės išdavimo ir įspėjimo mechanizmo taikymo procedūrų pagal Europos Parlamento ir Tarybos direktyvą 2005/36/EB (Tekstas svarbus EEE)

12.8.2020   
               
               
                  LT
               
               
                  Europos Sąjungos oficialusis leidinys
               
               
                  L 262/4
               
            
         KOMISIJOS ĮGYVENDINIMO REGLAMENTAS (ES) 2020/1190
         2020 m. rugpjūčio 11 d.
         kuriuo ištaisomas Įgyvendinimo reglamentas (ES) 2015/983 dėl Europos profesinės kortelės išdavimo ir įspėjimo mechanizmo taikymo procedūrų pagal Europos Parlamento ir Tarybos direktyvą 2005/36/EB
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2005 m. rugsėjo 7 d. Europos Parlamento ir Tarybos direktyvą 2005/36/EB dėl profesinių kvalifikacijų pripažinimo (1), ypač į jos 4a straipsnio 7 dalį,
         kadangi:
         
                     (1)
                  
                  
                     pagal Komisijos įgyvendinimo reglamento (ES) 2015/983 (2) 20 straipsnio 1 dalį priimančiosios valstybės narės kompetentinga institucija dėl įsisteigimo ir paslaugų teikimo laikinai ir kartais pagal Direktyvos 2005/36/EB 7 straipsnio 4 dalį pirmiausia turi priimti vieną iš kelių sprendimų. Tarp jų – sprendimas pratęsti Europos profesinės kortelės (EPC) galiojimą;
                  
               
                     (2)
                  
                  
                     tačiau Direktyvos 2005/36/EB 7 straipsnio 4 dalis taikoma tik tais atvejais, kai paslaugos turi būti teikiamos pirmą kartą. Todėl, atsižvelgiant į Įgyvendinimo reglamento (ES) 2015/983 20 straipsnio 1 dalį, sprendimas pratęsti EPC galiojimą nėra aktualus;
                  
               
                     (3)
                  
                  
                     todėl Įgyvendinimo reglamentas (ES) 2015/983 turėtų būti atitinkamai ištaisytas;
                  
               
                     (4)
                  
                  
                     šiame reglamente nustatyta priemonė atitinka Direktyvos 2005/36/EB 58 straipsnio 1 dalyje nurodyto Profesinių kvalifikacijų pripažinimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2015/983 20 straipsnio 1 dalis pakeičiama taip:
            
               
                  „1.   Dėl įsisteigimo ir paslaugų teikimo laikinai ir kartais pagal Direktyvos 2005/36/EB 7 straipsnio 4 dalį priimančiosios valstybės narės kompetentinga institucija priima arba sprendimą išduoti Europos profesinę kortelę, arba sprendimą jos neišduoti, arba sprendimą taikyti kompensacines priemones pagal Direktyvos 2005/36/EB 7 straipsnio 4 dalies ketvirtą pastraipą arba 14 straipsnį.“
               
            
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 11 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 255, 2005 9 30, p. 22.
         
            (2)  2015 m. birželio 24 d. Komisijos įgyvendinimo reglamentas (ES) 2015/983 dėl Europos profesinės kortelės išdavimo ir įspėjimo mechanizmo taikymo procedūrų pagal Europos Parlamento ir Tarybos direktyvą 2005/36/EB (OL L 159, 2015 6 25, p. 27).